การเตรียมเอกสารเพื่อแจ้งข้อมูลลิขสิทธิ์
เอกสารประกอบการยื่นคำขอแจ้งข้อมูลลิขสิทธิ์ และ หลักฐานที่เกี่ยวข้อง มีดังนี้
1. แบบฟอร์มเปิดเผยการประดิษฐ์/การสร้างสรรค์ (Invention-Creation Disclosure Form) ให้กรอกข้อมูลรายละเอียดเกี่ยวกับผลงานที่จะยื่นจดแจ้ง เป็นเอกสารปกปิด ใช้ภายใน RDI เท่านั้น
2. แบบพิมพ์คำขอแจ้งข้อมูลลิขสิทธิ์ (ลข.01) กรอกข้อมูลให้ครบถ้วน (ในส่วนแบบแสดงรายละเอียดเกี่ยวกับการสร้างสรรค์ผลงานโดยย่อ  ให้เขียนบรรยายถึงที่มาที่ไป แรงบัลดาลใจในการสร้างสรรค์และการสร้างสรรค์ผลงานโดยย่อ)
3. ผลงานลิขสิทธิ์
· งานวรรณกรรม ให้ใช้สำเนาปกหนังสือ และสำเนาเอกสาร 5 หน้าแรก และ 5 หน้าสุดท้าย ในรูปแบบของไฟล์ .doc, .docx หรือ .pdf
· โปรแกรมคอมพิวเตอร์  เช่น  เตรียม Source Code ในรูปแบบของไฟล์ .doc, .docx หรือ .pdf  (5 หน้าแรก 1 ไฟล์ และ 5 หน้า สุดท้าย 1 ไฟล์) 
· งานนาฏกรรม (ท่ารำ ท่านเต้น ฯลฯ) แสดงภาพการแสดงพร้อมคำบรรยายประกอบท่าทางทุกขั้นตอน  ในรูปแบบของไฟล์ .jpg, .jpeg หรือ. png 
· งานศิลปกรรม (จิตรกรรม ประติมากรรม ภาพพิมพ์ สถาปัตยกรรม ภาพถ่าย ภาพประกอบ แผนที่ศิลปประยุกต์ ฯลฯ) เตรียมภาพถ่ายผลงาน หรือ ภาพร่างผลงาน หรือ ภาพพิมพ์เขียว ทั้งนี้หากเป็นงานประติมากรรม ให้ใช้ ภาพถ่ายผลงานทั้ง 4 ด้าน [ด้านซ้าย ด้านขวา ด้านหน้า และด้านหลัง] ในรูปแบบของไฟล์ .jpg, .jpeg หรือ. png
· งานดนตรีกรรม เตรียมผลงาน เอกสารเนื้อเพลงหรือโน้ตเพลง ในรูปแบบของไฟล์ .doc, .docx หรือ .pdf  
· งานสิ่งบันทึกเสียง เตรียมผลงานในรูปแบบไฟล์ .mp 3 , .mp 4
· งานโสตทัศนวัสดุ  งานภาพยนตร์ งานแพร่เสียงแพร่ภาพ (รายการวิทยุรายการโทรทัศน์)  เตรียมผลงานในรูปแบบไฟล์ .ogg , .mp 4 
· งานอื่นใด ในแผนกวรรณคดี แผนกวิทยาศาสตร์ หรือแผนกศิลปะ ให้ใช้ภาพถ่ายผลงาน ในรูปแบบของไฟล์ .jpg, .jpeg หรือ. Png
***  ผลงานต้องมีขนาดไม่เกิน 50MB หากเกินให้ตัดมาเป็นบางช่วงของผลงาน
4. หนังสือโอนลิขสิทธิ์ ใช้โอนสิทธิในทรัพย์สินทางปัญญาให้กับมหาวิทยาลัยราชภัฏกำแพงเพชร กรอกเอกสารให้ครบถ้วนส่งให้ RDI พิจารณาความถูกต้องก่อนลงนาม
5. สำเนาบัตรประจำตัวประชาชน ที่ลงนามรับรองสำเนาถูกต้อง ผลงานละ 2 ฉบับ (ขึ้นอยู่กับจำนวน
ผู้สร้างสรรค์)
หมายเหตุ
ขอความกรุณาส่งเอกสารที่จัดเตรียมให้ RDI ช่วยตรวจทานก่อนจัดทำเอกสารฉบับจริง ตามอีเมล tlordi.123@gmail.com
